རྣམ་པར་འདྲེན་པ་

རྣམ་པར་འདྲེན་པ་ཞེས་པ་ནི་སངས་རྒྱས་ཀྱི་མཚན་གྱི་རྣམ་གྲངས་ཤིག་སྟེ། སེམས་ཅན་རྣམས་སྡུག་བསྔལ་ལས་གྲོལ་བར་བྱེད་པ་དང་། ལམ་བཟང་པོར་འདྲེན་པར་མཛད་པའི་ཆ་ནས་དེ་ལྟར་བརྗོད་པ་ཡིན་ནོ། །
མཚན་ཉིད།
སེམས་ཅན་རྣམས་ཀྱི་སྡུག་བསྔལ་སེལ་ཞིང་བདེ་བ་ལ་འགོད་པར་མཛད་པའི་སངས་རྒྱས་ཀྱི་ཡོན་ཏན་ཁྱད་པར་ཅན་ནོ། །
སྒྲ་བཤད།
རྣམ་པར་ཞེས་པས་ཁྱད་པར་དུ་འཕགས་པའི་ཚུལ་གྱིས་ཞེས་པ་དང་། འདྲེན་པ་ཞེས་པས་སེམས་ཅན་རྣམས་ལམ་བཟང་པོར་འཁྲིད་པའི་དོན་ཏོ། །
ངེས་ཚིག
འཇིག་རྟེན་གྱི་མགོན་པོ་རྣམས། "འཇིག་རྟེན་གྱི་མགོན་པོ་རྣམས་ཀྱིས། འགྲོ་བའི་སྡུག་བསྔལ་ཟད་པར་བྱ་བའི་ཕྱིར་དུ་ཆོས་སྟོན་པའི་དུས་དང་།"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག ༡༩ a། ཞེས་གསུངས་སོ། །"ཕུང་པོ་ལྷག་མ་དང་བཅས་པའི་མྱ་ངན་ལས་འདས་པ་བརྙེས་ནས་ཆོས་བསྟན་པས་འགྲོ་བའི་སྡུག་བསྔལ་སེལ་བར་མཛད་པ་ནི་འཇིག་རྟེན་མགོན་པོ་རྣམས་སོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག ༥༩།ཞེས་གསུངས་པ་ལྟར་རོ། །
སངས་རྒྱས་ཀྱི་སྟོབས་བཅུ་དང་ལྡན་པ། "གང་ཟག་གང་ལ་ལ་ཞིག་གིས་ཆོས་གང་ཉམས་སུ་བླངས་པ་ལས་རྣམ་པར་འདྲེན་པ་སངས་རྒྱས་ཀྱི་སྟོབས་བཅུ་འབྱུང་བར་འགྱུར་ལ།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་གྱི་ནོར་བུ། ལྕགས་པར།། ཤོག ༤༠-༤༡། ཞེས་གསུངས་སོ། །རྫོགས་པའི་སངས་རྒྱས། "རློམ་པ་མེད་པ་འདི་ནི་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡིན་པར་རྣམ་པར་འདྲེན་པ་ཞེས་བྱ་སྟེ་རྫོགས་པའི་སངས་རྒྱས་རྣམས་ཀྱིས་གསུངས་སོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་གྱི་ནོར་བུ། ལྕགས་པར། ཤོག ༡༣༨།ཞེས་གསུངས་པ་ལྟར། རྣམ་པར་འདྲེན་པ་ནི་རྫོགས་པའི་སངས་རྒྱས་ཀྱི་རྣམ་གྲངས་སུ་ཡང་བརྗོད་དོ། །
ཁྱད་ཆོས།
མི་དམིགས་པའི་ཐུགས་རྗེ་དང་ལྡན་པ། "ཕྱོགས་བཅུ་དང་ལྡན་པའི་རྣམ་པར་འདྲེན་པ་རྣམས་ཀྱི་མི་དམིགས་པའི་ཐུགས་རྗེ་བྱམས་པའི་སྤྱོད་ཡུལ་འདི་ཡིན་ནོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་གྱི་ནོར་བུ། ལྕགས་པར། ཤོག ༦༦།ཞེས་གསུངས་པ་ལྟར་རོ། །"རྣམ་པར་འདྲེན་པ་དེ་དོན་དམ་པར་ནམ་ཡང་སེམས་ཅན་ཇི་སྙེད་ཅིག་གི་དོན་བྱས་སོ་སྙམ་པ་ལ་སོགས་པའི་འདུ་ཤེས་འགྱུར་བ་མེད་ལ།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་གྱི་ནོར་བུ། ལྕགས་པར། ཤོག ༦༦། ཞེས་གསུངས་སོ། །ཚུལ་ཁྲིམས་ཀྱི་སྐོར། "བྱང་སེམས་ཀྱི་ཚུལ་ཁྲིམས་འཆལ་བར་བྱེད་ཅེས་རྣམ་པར་འདྲེན་པ་སངས་རྒྱས་ཀྱིས་གསུངས་སོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག ༥༣ b། ཞེས་དང་།
"བྱང་སེམས་ཀྱི་ཚུལ་ཁྲིམས་ཀྱི་སྡོམ་པར་རྣམ་པར་འདྲེན་པ་སངས་རྒྱས་ཀྱིས་གསུངས་སོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག ༥༤ b།ཞེས་གསུངས་པ་ལྟར། རྣམ་པར་འདྲེན་པས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྐོར་གསུངས་སོ། །"རྣམ་པར་འདྲེན་པས་གསུངས་སོ། །དེ་བས་ན་ཚུལ་ཁྲིམས་ཁོ་ན་ལ་དང་པོར་གདམས་སོ་ཞེས་བྱ་བར་འབྲེལ་ཏོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག ༡༤༥།ཞེས་གསུངས་སོ། །
བཅོམ་ལྡན་འདས་དང་དོན་གཅིག "རྣམ་པར་འདྲེན་པ་སྟེ་བཅོམ་ལྡན་འདས་ཀྱིས་སོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག ༧༢།ཞེས་གསུངས་སོ། །
ལུང་ཁུངས།